NaiveNeuron/SloPal huggingface dataset:
Dzurinda, Mikuláš, minister zahraničných vecí SR (2011-09-14):
Ďakujem veľmi pekne za pozornosť. Začnem od konca, aby som nezabudol. Myslím si, že ešte dnes budete počuť, že téma straníckeho klientelizmu v súvislosti s daňovým úradom v Košiciach je totálny nezmysel. Na základe čísel a konkrétnych argumentov – totálny nezmysel. Ponuka, ktorá sa presadila, bola o desiatky percent, bezmála o 50 % lacnejšia. To je presne ten dôkaz, čo všetko vy si dovolíte urobiť. Ako cynicky dokážete narábať s číslami. Je to odporné. A budete to mať dokázané. Veľmi stručne k jednotlivým vystúpeniam. Len k takým, čo majú vecný obsah. Pani Zmajkovičová, to, či je pani premiérka schopná-neschopná, neposúdite ani vy, nakoniec ani ja, posúdia voliči. Pán Ondruš, áno. Moje reči o dvojnásobných platoch boli populizmom. Vtedy som začínal. A dnes by som bol omnoho opatrnejší. (Smiech v sále.) Na iné nemáte. Na inú reakciu vy nemáte. Pán Číž, trošku som zosmutnel, keď som vás počúval, lebo primát najnepopulárnejšieho som už dávno stratil a som trošku nervózny, lebo o chvíľu ma predbehne aj pán Robert Fico. Už to tak vyzerá. No, pán Maďarič, nepodarí sa. Naozaj sa nepodarí. To sú trápne pokusy vrážať klin medzi nás. To sa nepodarí, ale mám pre vás tajomstvo. A možno pán Fico tomu bude lepšie rozumieť. Ja som neštudoval, čo bolo dnes medializované, ale pred schôdzou som si bol zabehať dvanásť kilometrov na Devínskej kobyle, uhm, za 59 minút. Preto mám takú dobrú náladu. (Smiech v sále.) Ďakujem veľmi pekne.
P. Hrušovský, predseda NR SR: (2004-10-19):
M. Juščík, poslanec: Ďakujem, pán predseda, za slovo, chcel by som vážené kolegyne, kolegovia podporiť kolegu Ševca v tom, že áno, tú správu je potrebné stiahnuť. Ukončiť a zbytočne sa v tomto parlamente o takýchto veciach baviť. Vrátiť sa k tomu, čo sme zamietli, návrh komunistických poslancov, aby vojská boli stiahnuté z Iraku. Je hanbou našej republiky, ale i nás všetkých tu ako sedíme, že sme vôbec podporili interventov, že sme podporili Spojené štáty americké, tak ako to predrečník povedal, presne v ich záujmoch. Dá sa hovoriť, že pred mesiacom a pol sme oslávili 60. výročie Slovenského národného povstania. Aj vtedy sa Slovenská republika pridala k Hitlerovi. Dnes, prosím, k Amerike. Očistime skutočne túto republiku od tohto a dohodnime sa na tom, že zdvihneme ruky všetci za to, aby naše vojská odišli. Ďakujem.
B. Bugár, podpredseda NR SR: (2004-11-30):
(Hlasovanie.) Prítomných 133 poslancov, za 113, proti 9, zdržalo sa 11. Konštatujem, že tento návrh uznesenia sme schválili. Nech sa páči ďalej.
B. Bugár, podpredseda NR SR: (2004-12-09):
Prvá otázka je od pani poslankyne Kataríny Tóthovej a je tohto znenia: „Neuvažujete rozdeliť funkciu ministra spravodlivosti a podpredsedu vlády pre legislatívu? Je evidentné, že katastrofálna kvalita legislatívy je dôsledkom nezvládnutia aj koordinačnej úlohy podpredsedu vlády pre legislatívu.“ Nech sa práči, pán premiér.
Bugár, Béla, podpredseda NR SR (2016-06-15):
Nech sa páči, prezentujme sa a hlasujme o tomto návrhu. (Hlasovanie.) Prítomných 133 poslancov, za 122, 1 proti, 10 sa zdržali. Konštatujem, že tento návrh sme schválili. Nech sa páči, ďalšie hlasovanie.
Hlina, Alojz, poslanec NR SR (2023-12-18):
Kde je?
Laššáková, Jana, podpredsedníčka NR SR (2013-09-18):
Chcete reagovať, pán poslanec Hlina? Nie. Pán poslanec Miškov sa odhlásil z rozpravy. Prosím vás pekne, môžte ho kľudne vymazať. Nech sa páči, pán poslanec Kollár, máte slovo. Poslanec Kollár je písomne prihlásený do rozpravy.
Hrušovský, Pavol, podpredseda NR SR (2010-12-08):
Pán poslanec Slafkovský.
Tabák, Romana, poslankyňa NR SR (2022-12-08):
Ďakujem za slovo. V prvom rade by som chcela povedať, že Tiso bol zločinec a veľmi ublížil židovskej komunite. Ja som členka Matice slovenskej a ako matičiarka tento, tento návrh zákona nepodporím. Stanovisko Matice slovenskej je jasné, pomenovanie ulíc po osobnostiach našich dejín, by sa malo diať po individuálnom posúdení príslušných obcí a na základe vôle obyvateľov. A tiež ma trošku šokovalo, že ste, pán Valášek, spomenul, že ak by sa tento návrh zákona schválili, tak vytvorí ťažkosti pre občanov, takže tam nie je o čom.
Grendel, Gábor, podpredseda NR SR (2021-05-11):
Pani poslankyňa Halgašová.
Viskupič, Marián, poslanec NR SR (2020-12-02):
Pán predsedajúci, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
M. Hort, podpredseda NR SR: (2008-11-26):
Nech sa páči, pán poslanec.
Jahnátek, Ľubomír, poslanec NR SR (2011-09-14):
Aha, dobre. Ďakujem pekne. Takže, pán minister, viete, to je neuveriteľné, akým ľahkým spôsobom vy vystupujete a obhajujete v podstate, čo nie je vcelku obhájiteľné. Keby sme popravde povedali, dnes na pranieri by nemala byť ani až tak moc premiérka, ale vy, lebo v podstate dôvody, ktoré sú v dôvodovej správe na odvolanie premiérky, sú dôvody, ktoré ste spôsobil vy. Vy, vaša osoba, váš rezort a vaše konanie. Vy jednoducho obhajujete veci, ktoré sú dosť ťažké obhájiť. Zľahčujete tu problém Daňového riaditeľstva v Košiciach, zľahčujete tu problém úplatkárskej aféry v Osrblí a správate sa alebo vyjadrujete sa ako ten najtransparentnejší človek, ktorý všetko vo svojom živote robil absolútne férovo a transparentne. Len na druhej strane poďme do histórie. Spomeňme si na SPP, spomeňme si na Slovenské elektrárne, kde ste do zmluvy dali 52-percentné rozhodovanie, pričom štát má 51 %. Čiže tam ste obrali Slovensko vôbec o šancu sa vôbec v energetike vyjadrovať; vyjadrovať, nie rozhodovať. Pán minister, vy jednoducho tvrdíte, že vaša vláda robí všetko transparentne. Nie je tu minister životného prostredia, ja tu chcem upozorniť napríklad na rezort životného prostredia a konkrétne na Slovenský vodohospodársky podnik, ktorý doteraz nemá zverejnené zmluvy, a pritom sa jedná napríklad o dlhodobý prenájom vodohospodárskych objektov, konkrétne Novácku vodu, kde sa jedná o obrovský podvod... (Prerušenie vystúpenia časomerom.)
Grendel, Gábor, podpredseda NR SR (2020-12-10):
Pán poslanec Valocký.
Suja, Miroslav, poslanec NR SR (2022-12-07):
Ďakujem. Ďakujem za slovo. Tak na (povedané so smiechom) poslanca Pročka, to je škoda reagovať. Nebudem ani reagovať, a ja môžem, hej, lebo on reagoval na mňa (povedané so smiechom), ale čo, škoda slov. Ako povedala moja mama, deti a chorých ľudí sa musíš zastávať a chrániť ich. A ja s predkladateľom súhlasím, áno, s tým, čo povedal. A pán poslanec Kremský, ja som nehovoril o lenivých, ja som hovoril, že lepšie sú traja spokojní, ako piati nespokojní. To neznamená, že sú leniví. Len toľko.
B. Bugár, podpredseda NR SR: (2005-09-22):
Nasleduje druhé čítanie o vládnom návrhu zákona, ktorým sa mení a dopĺňa zákon č. 218/1949 Zb.  o hospodárskom zabezpečení cirkví a náboženských spoločností štátom v znení neskorších predpisov (tlač 1160). Prosím teraz ministra kultúry Slovenskej republiky Františka Tótha, aby vládny návrh zákona odôvodnil. Pán minister Tóth, nech sa páči, odôvodnite návrh zákona, ktorý predkladáte v mene vlády vy.
Hrnčiar, Andrej, podpredseda NR SR (2016-09-23):
Pán poslanec Krajniak nie je v sále, stráca poradie. Pán poslanec Sloboda, nech sa páči.
Zajac, Pavol, poslanec NR SR (2014-09-18):
Vážený pán kolega Hlina, v prvej časti svojho vystúpenia ste sa venovali priestorom, ktoré ÚPN nemá stabilné, a nemá dôstojné priestory na svoju činnosť a spomínali ste reformu ESO a to, aké budovy štát má alebo nemá k dispozícii, tak ja chcem potvrdiť vaše slová, že naozaj aj v návrhu štátneho rozpočtu na tento rok pri tak veľkolepo prezentovanej reforme ESO nám prezentoval pán minister vnútra úspory na tento rok vo výške okolo 160 mil. eur, ale z toho vyše 50, myslím si, že to bolo 55 mil. eur, bolo z predaja budov nadbytočných, ktoré štát nepotrebuje. Čiže ak tento štát má budovy, ktoré len tento rok predá na úrovni zhruba za 55 mil. eur, ktoré nepotrebuje z jeho pohľadu, z pohľadu pána ministra je to z reformy ESO, z môjho pohľadu je to úplne normálne, že štát zistí, že nejaké budovy má naviac, nepotrebuje ich a ide ich predať, čo je v poriadku, ale keď tu máme Ústav pamäti národa, ktorý je zriadený podľa zákona a funguje podľa zákona, robí veľmi dôstojnú činnosť, dobrú činnosť, tak by mu štát, vláda Slovenskej republiky mala zabezpečiť adekvátne priestory. Takisto som presvedčený ja osobne aj moji kolegovia v KDH, že činnosť, ktorú robí ÚPN, je veľmi prospešná pre našu spoločnosť, lebo národ, ktorý nepozná svoju minulosť, si nezaslúži ani budúcnosť.
P. Paška, predseda NR SR: (2006-09-05):
Nech sa páči, pani poslankyňa.
Fecko, Martin, poslanec NR SR (2014-05-15):
Ďakujem pekne. Pán kolega, ďakujem za vaše vystúpenie, ktoré vnieslo aj trošku iný pohľad do toho, a som rád, že to poľnohospodárstvo produkuje aj hodnoty, ktoré sa nedajú vyčísliť. Už boli nejaké štúdie, dajú sa vyčísliť, ale sú to také enormné čísla, ktoré hovoria o tom, že keby sme to chceli nejakým spôsobom vykrývať, tak nevieme sa pohybovať na rovnakých úrovniach. A chcem sa dotknúť hlavne toho, čo ste povedali, že sa to bude dotýkať 2 až 3 % pôdy, lebo to nemáme v jednej jednine. Pán kolega, máme 250 katastrálnych území, kde máme urobené pozemkové úpravy. Z 250 katastrálnych území máme 80 % pozemkov v jednej jednine. To znamená, keď vezmeme, že jedno katastrálne územie má nejakých tisíc hektárov plus-mínus, to znamená, 250 tisíc hektárov máme už po pozemkových úpravách, keď už iba polovica z toho, to znamená stotisíc hektárov, môže byť dotknutých. To znamená, v takomto duchu ja to beriem. A ešte tam máme rozpracovaných, samozrejme, nejakých 145 území katastrálnych, kde sa pozemkové úpravy robia, z ktorých niektoré sú ukončené. To znamená, že to percento bude trošku vyššie. Myslím si, že, tak ako ste spomenuli tých Francúzov, kde to môžu regulovať, áno, ja som tiež za takýto spôsob. Nemci tu dokonca majú to isté a regulujú aj cenu a keď je to viac ako 150 %, tak seknú, že nedá sa to robiť z nejakej bežnej ceny. Takže myslím si, že dalo by sa to robiť. Keby bola vôľa, bola by aj cesta. Takže som rád, že to takto tiež beriete. A beriem to aj ja takto. Ďakujem pekne.
Laššáková, Jana, podpredsedníčka NR SR (2015-03-12):
Nech sa páči, pán poslanec Kuffa.
R. Madej, poslanec: (2007-06-27):
Ja si dovolím komentovať jeden pozmeňujúci návrh, ktorý ste predložili. Týka sa otcovskej dovolenky. Môžeme o nej diskutovať systémovo, či má byť v pracovnom práve a či má byť zavedená v Zákonníku práce. To je prvá otázka, kde sa možno budeme čiastočne odlišovať. Vôbec systémové postavenie tej otcovskej dovolenky. Ale čo je typické pre KDH, napriek upozorneniam, ktoré som dával aj pani poslankyni Gibalovej vo výbore pre sociálne veci a bývanie, vy navrhujete opäť nezmyselne viazať tento inštitút na manželov. To znamená, práva a povinnosti znovu dávate len manželom detí, ktoré sú narodené v manželstve. Ide o nerovnaké zaobchádzania a diskrimináciu, keď si uvedomíme, že jedna štvrtina detí na Slovensku je narodená mimo manželstva. Nemanželské deti nemajú mať rovnaké práva ako deti narodené v manželstve? A na tento problém už v predkladanom pozmeňujúcom návrhu som upozorňoval vo výbore pre sociálne veci. Práve preto, hoci máme aj systémové odlišné názory, ale toto je zavádzanie diskriminácie a diskriminačných ustanovení Zákonníka práce. A to je... (Prerušenie vystúpenia časomierou.)
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 147 poslancov, hlasovalo 77 za, 61 proti, 8 sa zdržali, 1 nehlasoval. Tento návrh uznesenia sme schválili . Panie poslankyne, páni poslanci, predtým ako dôjdeme k procedurálnym návrhom, dovoľte mi informovať Národnú radu, že na základe dohody predsedov všetkých poslaneckých klubov budeme po víkende pokračovať v rokovaním v utorok o 9.00 hod. ráno. To znamená, v pondelok nebude podľa tejto dohody rokovacím dňom. Poprosím teraz procedurálny návrh pán poslanec Osuský.
Paška, Pavol, predseda NR SR (2014-05-29):
(Hlasovanie.) 138 prítomných, 16 za, 77 proti, 43 sa zdržalo, 2 nehlasovali. Návrh sme neschválili.
Bugár, Béla, podpredseda NR SR (2018-09-18):
Vážené panie poslankyne, páni poslanci, ešte pred hlasovaním dovoľte, aby som na balkóne privítal sestry a pôrodné asistentky, ktoré sú tu a, samozrejme, budú nás sledovať, ako budeme hlasovať. Takže buďte vítaní. (Potlesk.) A zároveň prosím pána poslanca Erika Tomáša, aby uviedol hlasovanie v druhom čítaní o návrhu poslankýň Bašistovej, Vaľovej, Kuciaňovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách (tlač 1028). Nech sa páči. [Rokovanie o návrhu poslankýň Národnej rady Slovenskej republiky Aleny Bašistovej, Jany Vaľovej a Magdalény Kuciaňovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1028.]
Glváč, Martin, podpredseda NR SR (2019-09-17):
S faktickými poznámkami štyria poslanci, končím možnosť prihlásiť sa. Pán poslanec Heger.
Danko, Andrej, podpredseda NR SR (2024-04-23):
Ďakujem. Tým vyhlasujem rozpravu za skončenú. Chce k rozprave zaujať stanovisko navrhovateľ?
Danko, Andrej, podpredseda NR SR (2024-06-14):
Takže mám oznámené, že pani poslankyňa Števulová nemá možnosť sa ani v priebehu pol hodiny, pán Pročko, dostaviť do sály. Nasledujúcim bodom programu je prvé čítanie o návrhu poslancov Jany Hanuliakovej, Veroniky Veslárovej, Marka Lackoviča a Richarda Dubovického na vydanie zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov. Návrh zákona má parlamentnú tlač 327, návrh na pridelenie výborom je v rozhodnutí č. 318. Dávam slovo poslankyni Hanuliakovej, aby návrh zákona uviedla. (Reakcia z pléna.) Prepadáva. Zákon pána... Tak mi len kývajte, Progresívne Slovensko, že teda... Vidím, pán Lackovič je tu, takže môžem čítať, aby to nebolo zbytočné, hej? (Reakcia z pléna.) Dobre. Pristúpime k prvému čítaniu o návrhu poslancov Marka Lackoviča a Jany Hanuliakovej na vydanie zákona, ktorým sa dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Návrh zákona je pod tlačou 328, návrh na jeho pridelenie na prerokovanie výborom je v rozhodnutí č. 319. Dávam slovo poslancovi Lackovičovi, aby návrh zákona uviedol. [Rokovanie o návrhu poslancov Národnej rady Slovenskej republiky Mareka Lackoviča a Jany Hanuliakovej na vydanie zákona, ktorým sa dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 328.]
Csicsai, Gabriel, poslanec NR SR (2015-11-12):
Áno, ďakujem. Moja otázka neznela, že či to bola vyhláška alebo nariadenie. Moja otázka znela, že tých 23 miliónov, či je dotácia alebo akým právom nová automobilka prichádza k tomu, či fakt už vláda je v takých úzkych, že ináč nevie tú automobilku dostať sem na Slovensko, že musí ponúknuť 23-miliónový úplatok. Totižto zákonite vzniká otázka, že také výhody dostali aj ostatné veľké firmy, či už Citroën, Peugeot, Volkswagen alebo Kia, ktoré už sú tu, vlastne už sú roky, ako pracujú, zamestnávajú ľudí a myslím si, že oni to vôbec nedostali, to je za prvé. A za druhé som zvedavý, že čo ako na to zareagujú oni, či budú žiadať ďalšie dotácie inou, skrytou formou. Mrzí ma to, že práve ide to cez poľnohospodárstvo, lebo to je, si myslím, v súčasnosti jediná možná cesta, akým spôsobom im dať tie peniaze, a či to už našijeme na to, že je to investícia významná alebo nevýznamná, ja nevidím do toho, respektíve nemyslím si, že Volkswagen je menšia investícia, čo sa týka objemu peňazí a objemu zamestnanosti ako súčasná automobilka, ktorá prichádza sem. Takže nevidím dôvod, prečo by mala byť klasifikovaná a prečo by mali byť vôbec klasifikované automobilky ináč, ako teraz prichádza ku nám. Ďakujem.
Vargovčák, Marek, poslanec NR SR (2010-12-14):
... návrh zákona schváliť.
Grendel, Gábor, podpredseda NR SR (2020-11-05):
Ďakujem, pán minister. Chce zaujať stanovisko pán spravodajca? Nie. Prerušujem rokovanie o tomto bode programu. A pokračovať budeme v prerušenej rozprave v prvom čítaní o vládnom návrhu ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti , tlač 265. Prosím pána podpredsedu vlády a ministra financií Eduarda Hegera, aby zaujal miesto pre navrhovateľa, pána predseda výboru pre financie pre spravodajcu. Ďakujem. A do rozpravy je ústne prihlásená pani poslankyňa Anna Zemanová.
Galko, Ľubomír, poslanec NR SR (2015-03-19):
Ďakujem pekne. Pán kolega Hlina, chcem sa vyjadriť k tomu, čo ste hovorili, že smerácki ministri už nechodia do výborov, chodia tam štátni tajomníci, tuto miesto ministrov chodia náhradníci. Je to pravda. Ja si spomínam, že keď som bol na ministerstve obrany, tak jedenkrát mi kolidoval program, mal som nejaké stretnutie, myslím, že to bolo v Trenčíne v Centre výnimočnosti, s americkými partnermi. A vtedy sme mali zasadanie výboru pre obranu a bezpečnosť a chýbal jeden koaličný kolega na výbore a poslanci za stranu SMER si presadili, že oni nebudú počúvať štátneho tajomníka Ondrejcsáka. Povedali, že, nie, tam má byť minister v tom výbore a muselo sa zasadanie výboru opakovať. To je v príkrom kontraste s tým, čo sa deje teraz, pretože tie skúsenosti sú naozaj také, že ministri za SMER sú, zdá sa, veľmi veľkí páni. Čerstvá príhoda zo včerajšieho osobitného kontrolného výboru pre činnosť na kontrolu činnosti Vojenského spravodajstva, keď nám predložili smeráci plán práce taký, že náš výbor bude chodiť celý rok, celých zvyšných jedenásť mesiacov na ministerstvo obrany za ministrom. Čiže nie minister bude chodiť sem, ale my budeme chodiť za ministrom. To znamená, že podčiarkujem vaše slová. Je to tak, smerácka arogancia stúpa. Na druhej strane je to dobre, smerácka arogancia stúpa, ale čas sa im kráti. Ďakujem pekne.
Tkáčová, Jarmila, poslankyňa NR SR (2010-10-14):
Ďakujem za slovo, pán predsedajúci. Pán kolega, ja vám chcem poďakovať, že ste neprišli k rečníckemu pultu s podbradníkom, ale ste skutočne zobrali túto debatu seriózne a môžem povedať, že v mnohých veciach s vami aj súhlasím a určite nie som sto percent spokojná s tým, ako je tento zákon predložený. Viem si predstaviť, že by došlo k zjednoteniu toho príspevku a to na úrovni 256, keby na to boli peniaze, ale vy ste ich prešustrovali a pregazdovali, tak, bohužiaľ, na to tie peniažky momentálne nemáme, ale však si počkajme, čo prinesie vláda v ďalších rokoch. Takisto si viem predstaviť, že by sa peniaze, ktoré by mali byť určené pre rodičov, ktorí dajú deti do opatery jaslí, použili rovno na rozvoj jaslí. Napríklad v Nemecku prišli na to, že odznova úplne budujú nové jasličky pre deti. Ale jedno, čo mi vadí na celej diskusii, je tá filozofia, s ktorou sa tu pracuje, že dobré sú iba tie matky, ktoré sa nonstop tri roky osobne dvadsaťštyri hodín denne starajú o svoje dieťa. Ja si myslím, že každá matka sa stará osobne o svoje dieťa okrem tej, ktorá ho odloží, a že keď od neho na osem hodín odíde, to neznamená, že to je ešte krkavčia matka. Však my ženy nie sme automaty na rodenie a ja si myslím, že nech je na mamičke, nech sa rozhodne, či chce tri alebo šesť rokov stráviť medzi kašičkami a medzi plienkami, alebo sa chce vrátiť do svojej práce, rozvíjať si svoje pracovné návyky a dúfať aj na nejaký kariérny rast. Keď som sa ja narodila, moja maminka mala šesť týždňov materskú dovolenku, od dvoch mesiacov ma musela dať do jaslí, a predsa si myslím, že zo mňa vyrástol kvalitný človek. Keď sa narodili moje deti, mali sme už dvadsaťosemtýždňovú materskú dovolenku, ale tiež...(Ruch v sále.)... dvadsaťšesť? To, čo bolo ďalej, neviem, pretože ja som chcela pokračovať v rozvoji... (Prerušenie vystúpenia časomerom.)
Štefanec, Ivan, poslanec NR SR (2014-03-28):
Ďakujem pekne, pani podpredsedníčka. Dámy a páni, dovoľte mi, aby som uviedol ďalší návrh zákona, ktorý sa týka zmeny daní z príjmu. Jedná sa mi o návrh navrátenia sadzby dane z príjmu právnických osôb na úroveň 19 %. Vieme, že po nástupe súčasnej vlády sa táto sadzba dramaticky zvýšila z 19 na 23 % a očakávanie v štátnom rozpočte to evidentne nenaplnilo, pretože len za minulý rok výpadky v priamych daniach predstavovalo zhruba 700 mil. eur. Pochopiteľne, nenapĺňali sa očakávania, ale na druhej strane sa urobilo viac škody, než úžitku, pretože stanovenie tejto sadzby znamenalo neúmerné zvýšenie priamych daní, stanovenie tejto sadzby znamenalo, že Slovensko má najvyššiu priamu daň z postkomunistických krajín. Pokiaľ civilizovaný svet ide opačnou cestou a znižuje priame dane, dokonca v krajinách, v ktorých sme to neočakávali, či je to Švédsko, Dánsko, Spojené kráľovstvo Veľkej Británie a Severného Írska. V týchto krajinách sa pohli priame dane smerom nadol, u nás sme išli opačnou cestou a malo to, samozrejme, priamy vplyv na to, že sa zhoršila nezamestnanosť, že ľudí bez práce je viac za posledné roky a nerieši sa táto základná situácia. Malo to, samozrejme, dopad aj ďalej nepriamo na výšku investícií, ktoré Slovensko obchádzajú. Zdá sa, že minister financií a celá vláda si túto chybu uvedomili, pretože od začiatku tohto roka navrhli znížiť túto priamu daň o jedno percento z 23 na 22 %, ale zároveň zaviedli daňovú licenciu, teda v skutočnosti daň zo straty, ktorou sa ešte viac komplikuje a zhoršuje táto situácia. Čiže prichádza sa s novu administratívou, viac byrokraticky to zaťažuje aparát aj na strane štátu, aj na strane tvorcov pracovných miest, a kľúčové, čo je kľúčové, nerieši to ten základný problém – počet pracovných miest, práve naopak. Preto, tak ako som odmietal novú daň, ako som na minulej schôdzi navrhoval zrušenie nezmyselnej dane zo straty, prichádzam po tomto návrhu opäť s návrhom na zníženie sadzby dane z príjmu právnických osôb späť na 19 %, pretože aj súčasná úroveň 22 % je stále najvyššia z porovnateľných krajín, stále nie je atraktívna, aby sme dramaticky zmenili situáciu, ktorá nie je priaznivá na Slovensku, tak musíme urobiť nejaký zásadný krok. Preto upozorňujem, že tento krok zvýšenia priamych daní bol ozaj zásadnou chybou, vláde nepomohol, bolo to skôr ideologické, než pragmatické a praktické rozhodnutie a myslím si, že je čas na to, aby sme si priznali chybu, ktorú minister financií už začal priznávať, ale nie dosť razantne. Keby sme išli s priamymi daňami ešte viac nadol, určite by to prospelo klíme pre podnikanie a zlepšeniu podmienok pre ľudí, ktorí sú aktívni, nielen pre tvorcov pracovných miest, ale aj pre ľudí, ktorí sú zamestnanci, a osobitne pre tú skupinu, ktorú sa snažíme viac vyzdvihovať a ktorej sa najviac zhoršili podmienky, a to sú malí podnikatelia. Takže dávam vám opäť do pozornosti tento návrh a vopred ďakujem všetkým, ktorých to osloví a ktorí ho podporia. Ďakujem pekne.
Sopko, Miroslav, poslanec NR SR (2017-05-17):
Ďakujem za slovo. Tiež chcem oceniť príspevok mojej poslaneckej kolegyne. Som veľmi rád, že tu spomenula terénnu sociálnu prácu, mimoriadne dôležitú v komunitách, o ktorých sa tu bavíme. Bolo tu spomenuté meno pána Ledeckého ako takého príkladu. Ja si pamätám rozhovor s ním a kde uvádzal jeden z prvých nultých krokov, ktorý urobil, je, že zaviedol alebo dal, umožnil, aby jednoducho do tých osád im bola privedená teplá voda, aby boli naplnené základné hygienické potreby. Pretože je síce pekné ich budiť, ale pokiaľ ich neumyjeme a tak ďalej, tak máme potom problém. A tiež ďakujem za to, že sa tu spomenul problém diagnostiky. Depistáž momentálne je na veľmi, veľmi málo, slabo rozvinutá v materských školách. Bez ohľadu na to, či sa to deje tu alebo aj v celej populácii. Len v rámci projektov, keď sa podarilo dostať špecialistov na jednotlivé školy, sa vôbec v niektorých, na niektorých materských školách takáto masová depistáž začala vykonávať. Ja som niektoré spisy aj videl. A pri tejto príležitosti mi nedá nespomenúť, keďže som v kontakte s odborníkmi z Výskumného ústavu detskej psychológie a patopsychológie, že my musíme sa pozrieť na spôsob, akým sa diagnostika robí. Nielen diagnostika, ale aj rediagnostika, či tie dané diagnózy zodpovedajú plne všetkému, čo sa tam nachádza. A ešte jedna poznámočka. Keď už ideme zadefinovávať špeciálne vzdelávacie potreby niektorých detí, mali by sme si tiež uvedomiť, že žijeme v dobe, kedy každé pomaly dieťa má nejaké ale individuálne vzdelávacie potreby. A tomu by... (Prerušenie vystúpenia časomerom.)
B. Bugár, podpredseda NR SR: (2002-11-06):
(Hlasovanie.) Prítomných je 130 poslancov, za návrh 77, proti 52, nehlasoval 1. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nech sa páči, môžete uviesť ďalšie hlasovanie.
Ďuriš Nicholsonová, Lucia, podpredsedníčka NR SR (2018-02-08):
S reakciou, pán poslanec Osuský.
Krajčí, Marek, poslanec NR SR (2018-02-06):
Ďakujem pekne za slovo. Odborná verejnosť, zdravotné poisťovne, poskytovatelia veľmi výstižne pomenovali ten koniec minulého roku, že sa Slovenskom prehnala smršť zdravotníckych zákonov. Celý problém, ako sme to vnímali aj my na výbore, bolo, že sa tie zákony dorábali v podstate v druhom čítaní, boli to pozmeňovacie návrhy, ktoré donášalo ďalej ministerstvo a predkladalo ich cez koaličných poslancov, čo sa samozrejme nepáčilo potom ani pánovi prezidentovi. Mali sme mimoriadnu schôdzu kvôli tomu. Čo je však o to vážnejšie, je, že táto legislatívna smršť má ďalšie následky a v januári pri implementácii predložených zákonov vznikajú rôzne nejasnosti, problémy, štrajky, treba dorábať veci. Takmer každý jeden zákon, ktorý sme minulý rok predkladali, je v podstate z toho pohľadu nedokonalý, musíme ho upravovať neštandardným spôsobom cez pozmeňováky k radiačnému zákonu. Z tohto pohľadu ja by som tiež len chcel poprosiť ministerstvo, aby sme tie zákony naozaj robili vo väčšom kľude, lepšie ich pripravili a hlavne domysleli prechodné obdobie k jednotlivým zákonom. Tešíme sa, že sa zrealizujú zmeny v slovenskom zdravotníctve, ale poprosili by sme, aby to bolo trošku viac pripravené a s menšími následkami, lebo potom všetci tu máme s tým veľké problémy. Ďakujem pekne.
Paška, Pavol, predseda NR SR (2014-06-03):
Ďakujem pekne. Najprv k tomu úletu. Samozrejme, nemal som na mysli obsah alebo teda hovoriť o úlete, že ľudia, ktorí majú inú predstavu o vzťahu alebo majú inú sexuálnu orientáciu, že je úletom. Hovoril som o našom pozitívnom vymedzení inštitútu a interpretácii a výklade a potom k tomu snaha prilepiť takéto ešte aj, naozaj súhlasím s kolegami, z hľadiska výkladu veľmi problematické znenie. Takže, pán Poliačik, ak sa vás to dotklo, za to sa kľudne ospravedlním. Úlet som nemal na mysli tú podstatu. Hovorím ako úlet takéto znenie k pozitívnemu, nie k diskriminačnému vymedzeniu, ktoré navrhovatelia dali. A ešte takisto k pánovi kolegovi Viskupičovi, no, viete to motanie tých dôvodových správ, ony v princípe nemajú potom žiadny význam, ale hovoríme o výklade. Veď to právo pozná, výklad pozná aj logický výklad práva, čiže treba sa zamerať na samotnú formuláciu a možno nám trošku spôsobuje problémy, možno to bola chyba, možno je to poučenie do budúcnosti, pretože už sme zažili aj s pánom poslancom Osuským takýto problém. Keď zlúčime rozpravu k dvom návrhom, tak potom niekedy naozaj kolegyne a kolegovia nie sú schopní odlíšiť a hovoria niekto k jednej veci, niekto k druhej a častokrát potom vznikajú aj také nedorozumenia, ako napríklad keď pán poslanec Osuský chcel dať hlasovať, a pritom my sme hlasovali o niečom inom. A takisto pán podpredseda Národnej rady Figeľ hovoril o dôvode a o pozmeňovákoch, ktorý chcel dať do návrhu, ktorý podpísala skupina tuším 43 poslancov a poslankýň. Ale je to poučenie. Každopádne ešte raz, úletom nemám na mysli a znovu zdôrazním, toto vymedzenie je pozitívne, nediskriminačné a nebráni nijako, aby sme uspokojovali potreby menšín vo všetkých tých oblastiach... (Prerušenie vystúpenia časomerom.)
Zemanová, Anna, poslankyňa NR SR (2017-12-06):
Pán minister, ja si vážim všetkých poctivých policajtov a je ich veľa. Avšak z nich problém nie je, ale problém je vo vedení rezortu. Dám vám príklady. Prvý príklad. Vznik takých paramilitantných skupín a nárast extrémizmu je dôsledok aj toho, ako zle funguje polícia, akú slabú dôveru má vo verejnosti, ale aj o tom, že na čele Policajného zboru a ministerstva vnútra sú skompromitovaní ľudia ako vy a pán Gašpar. Druhý príklad. Vyhlasovali ste svojho času na pôde parlamentu, že kauza neoprávneného čerpania odpočtov DPH je vymyslená, a nebola, a vy tu stojíte ako človek, ktorý mal reálne obchody s podnikateľom, ktorý sa priznal k daňovým podvodom. Zasahovali ste do vyšetrovania minimálne svojimi verejnými vyjadreniami. Ďalšie nedošetrenie bývania premiéra v byte daňového podvodníka, nejasnosti okolo vašich kšeftov aj kšeftov s bývalým ministrom Počiatkom. A napokon výtky pri verejnom obstarávaní, ktoré sme dnes počuli, na vašom rezorte, to by malo stačiť. Už len za toto by ste mali prevziať politickú zodpovednosť a odstúpiť sám. Odstúpte sám tak, ako sa to robí vo vyspelých demokratických spoločnostiam v takýchto prípadoch. A na záver vám pripomeniem ešte jednu vec, a síce slová vášho súpútnika Borisa Zalu, ktorý povedal o vás, že: „Nejde o technickoprávnu realitu jeho káuz,“ teda vašich, „ale o dôveryhodnosť inštitúcie, a to dokonca tej najcitlivejšej – policajnej, vyšetrovacej, tej, ktorá je prvým stupňom výkonu spravodlivosti a ktorej je len prvým služobníkom, a nie vládcom. Ak to teda nie je morálnou výzvou pre ministra Kaliňáka na odstúpenie, tak by to malo byť politickou povinnosťou SMER-u – SD, ktorý ho nominoval.“
Ďuriš Nicholsonová, Lucia, podpredsedníčka NR SR (2019-04-05):
S reakciou na faktické poznámky pán poslanec Marosz.
Šuca, Peter, poslanec NR SR (2022-04-28):
Ďakujem pekne, pán predsedajúci. Vážený pán podpredseda Blanár, chcel by som vám poďakovať za vaše vystúpenie. Vaše vystúpenia sú vždy faktické, konkrétne a majú logický súvis so všetkým, čo sa tu dialo a deje. Nikdy by som si nepomyslel, že v Národnej rade Slovenskej republiky poviem to, čo dnes poviem. Dnešným dňom sa vraciame nie do 50. rokov minulého storočia, ale do 30. rokov minulého storočia, do čias fašistického Nemecké, ktorému šéfoval Hitler. Nebojím sa to povedať natvrdo, pretože aj tam brali lídrov politických strán, aj tam zapchávali ústa lídrom politických strán, tam rušili strany a zatvárali ľudí. A skončilo to, ako skončilo. Myslím si, že každý z nás vie, že toto dnešné vydávanie a stíhanie Roberta Fica je čisto politický proces. Tak ako už, ako už Maroš Kéry povedal, no koho by asi pán Robert Fico ovplyvňoval. Nevieme si to teda predstaviť. Chcete zlikvidovať lídra najsilnejšej opozičnej strany, chcete mu zapchať ústa, pretože z neho máte strach. Neviete riadiť tento štát, nevedeli ste zvládnuť koronakrízu, nezvládate humanitárnu krízu. Toto je čisto politický proces na to, aby ste zapchali ústa Robertovi Ficovi a dali ho do väzby, tak ako sa vám to podarilo s Robertom Kaliňákom. Za posledný rok a pol je štvrtýkrát stíhaný Robert Fico. Čisto politický proces. Ďakujem pekne.
Kadúc, Miroslav, poslanec NR SR (2014-04-03):
Ďakujem pekne, pani predsedajúca. Vážené dámy, vážení páni, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako i náležitosti určené v legislatívnych pravidlách. Predseda preto návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 935 z 3. marca 2014 navrhol, aby návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona v druhom čítaní do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Navrhuje sa okrem iného určenie lehoty, ktorá nesmie presahovať 30 dní, na splnenie peňažného záväzku dlžníka z nedodania tovaru alebo poskytnutia služby v prípade veriteľa, ktorým je fyzická osoba podnikajúca na základe živnostenského oprávnenia. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady č. 935. Pani predsedajúca, prosím, otvorte všeobecnú rozpravu.
Z. Horváth, poslanec: (2003-01-15):
Tajného hlasovania sa zúčastnilo 132 poslancov. Hlasovacie lístky odovzdali všetci poslanci, zo 132 odovzdaných hlasovacích lístkov 1 bol neplatný. Overovatelia zistili, že pri odvolaní bolo odovzdaných teda 131 platných hlasovacích lístkov. Pri odvolaní Pavla Hulíka hlasovalo za 121, proti 1 a zdržalo sa 9 poslancov, Ivána Farkasa hlasovalo za 124, proti 1, zdržalo sa 6, Ivana Pramuka hlasovalo za 125, proti nikto, zdržalo sa 6, Dušana Jurčáka hlasovalo za 124, proti nikto, zdržalo sa 7, Jozefa Zaťka hlasovalo za 125, proti nikto, zdržalo sa 6 a Ľubomíra Skaloša hlasovalo za 124, proti nikto, zdržalo sa 7 poslancov. Overovatelia konštatujú, že v tajnom hlasovaní boli odvolaní z funkcie viceprezidenta Prezídia a členov Prezídia Fondu národného majetku Pavol Hulík, Iván Farkas, Ivan Pramuk, Dušan Jurčák, Jozef Zaťko a Ľubomír Skaloš. V tajnom hlasovaní o návrhu na odvolanie členov Dozornej rady Fondu národného majetku Slovenskej republiky sa zúčastnilo 132 poslancov. Bolo odovzdaných 132 hlasovacích lístkov, všetky hlasovacie lístky boli platné. Overovatelia konštatujú, že v tajnom hlasovaní boli odvolaní z Dozornej rady Fondu národného majetku Vladimír Chlebo, hlasovalo za 124 poslancov, proti 2, zdržalo sa 6, ďalej Andrej Finďo, za 123 poslancov, proti 2, zdržalo sa 7 poslancov, Milan Gergely, za 125 poslancov, proti nikto, zdržalo sa 7 poslancov, István Mázik, za 125, proti 1, zdržalo sa 6, a Anton Kubisch, za 124, proti 2, zdržalo sa 6. Teda konštatujeme, že títo páni boli odvolaní. Ďakujem, skončil som.
J. Rusnák, poslanec: (2004-10-26):
Národná rada Slovenskej republiky uznesením č. 1164 z 8. septembra 2004 pridelila vládny návrh zákona o energetike a o zmene niektorých zákonov, tlač 813, na prerokovanie v druhom čítaní vo výboroch do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky ústavnoprávnemu výboru, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie a schválenie spoločnej správy výborov. Iné výbory Národnej rady Slovenskej republiky návrh zákona neprerokovali. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu zákona § 75 ods. 2 rokovacieho poriadku. Vládny návrh zákona o energetike a o zmene niektorých zákonov, tlač 813, prerokovali výbory a prijali k nim nasledovné uznesenia: ústavnoprávny výbor so zmenami a doplnkami uvedený v prílohe návrh schváliť, Výbor Národnej rady Slovenskej republiky pre hospodárstvo, privatizáciu a podnikanie prerokoval, odporučil Národnej rade Slovenskej republiky návrh zákona schváliť so zmenami a doplnkami, Výbor Národnej rady Slovenskej republiky pre verejnú správu prerokoval návrh zákona a navrhol schváliť s pozmeňujúcimi a doplňujúcimi návrhmi, ktoré sú uvedené v prílohe uznesenia, a Výbor Národnej rady Slovenskej republiky pre životné prostredie a ochranu prírody prerokoval návrh zákona a neprijal k nemu uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. V časti IV, ako máte pred sebou v spoločnej správe uvedené, sú stanoviská gestorského výboru k hlasovaniu o návrhoch, ktoré odzneli v jednotlivých výboroch. Po rozprave, ktorú vás žiadam otvoriť, navrhnem spôsob hlasovania o týchto návrhoch. Samozrejme, mám poverenie aj pre tretie čítanie. Ďakujem pekne.
Baška, Jaroslav, poslanec NR SR (2016-09-08):
Pán predseda, dajte hlasovať o návrhu uznesenia tak, ako bolo predložené. Ďakujem.
D. Jarjabek, poslanec: (2009-11-04):
Vy ste právnik, národohospodár, ekonóm, lekár, preto sa pýtam: Čo ste vlastne? Vaše subjektívne postrehy tuná vydávate dlhodobo za akúsi objektívnu pravdu. Pán poslanec Lipšic, ja vám jednoducho neverím po tom čase, odkedy vás poznám, čo rozprávate, preto, lebo ste skutočne v tomto parlamente všeličo predpovedali, čo sa neuskutočnilo. A vždy ste to predpovedali vehementne, zdrvujúco. Začínate používať stále drsnejšie a drsnejšie výrazy. A tie výrazy sú drsnejšie o to viac, o čo máte menej argumentov. Pán poslanec Lipšic, pýtam sa: Prečo? Ďakujem za pozornosť.
Blanár, Juraj, podpredseda NR SR (2022-06-28):
Pani spravodajkyňa Halgašová, môžete reagovať na faktické poznámky.
Laššáková, Jana, podpredsedníčka NR SR (2015-05-06):
Ďakujem. Pán minister, zaujmite miesto určené pre navrhovateľov. A teraz by som mala dať slovo určenej spravodajkyni z výboru pre ľudské práva a národnostné menšiny pani poslankyni Svetlane Pavlovičovej, ktorú ale v sále nevidím. Poprosím pani poslankyňu Pavlovičovú ako spravodajkyňu, aby prišla do rokovacej sály. (Krátka pauza pre neprítomnosť spravodajkyne.) Už je tu pani spravodajkyňa. Poprosím vás, pani spravodajkyňa, aby ste sledovali priebeh rokovania Národnej rady, aby sme mohli rokovať pružne. (Reakcia spravodajkyne.) Tak ste mali výbor, nevadí, ale rokovanie je od 14. hodiny. Nech sa páči, máte slovo.
B. Bugár, podpredseda NR SR: (2005-06-28):
K. Mitrík, poslanec: Vážený podpredseda, kolega Hopta nám tu predviedol primitívny politický fejtón, ktorý zrejme uverejňuje vo svojom periodiku Úsvit. Hovoril o hlúposti, ja sa ho len chcem opýtať, či náhodou nezabudol pozametať pred vlastným prahom, mám taký pocit, že niekde sa stala chyba.
Žiga, Peter, podpredseda NR SR (2023-11-29):
Dobré ráno. Vážené panie poslankyne, vážení páni poslanci, otváram štvrtý rokovací deň štvrtej schôdze Národnej rady Slovenskej republiky. Na dnešnom rokovacom dni o ospravedlnenie neúčasti na dnešnom rokovaní požiadali poslanci: Štefan Kišš, Krajčí, Pavel Ľupták, František Mikloško a Veronika Remišová. O ospravedlnenie neúčasti z dôvodu práceneschopnosti požiadali poslankyne Beáta Jurík a Anna Záborská a na zahraničnej pracovnej ceste sú poslankyne Lucia Plaváková a Zuzana Števulová. V rokovaní pokračujeme v prerušenej rozprave. Ako ďalší rečník v rámci rozpravy by mal predstúpiť pán poslanec Matovič, nevidím ho v sále, prepadá mu poradie a príde pán poslanec Grendel. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutaj Eštokovi, poverenému riadením Ministerstva vnútra Slovenskej republiky , tlač 76.)
Kollár, Boris, predseda NR SR (2023-05-10):
Je, prosím, všeobecný súhlas? (Nesúhlasná reakcia pléna.) Dobre, dávam o tom hlasovať. Prosím, prezentujme sa a hlasujeme. (Hlasovanie.) 134 prítomných, za 78, proti 19, 35 sa zdržalo, 2 nehlasovali. Uvedený návrh pani poslankyne Anny Miernej sme schválili. Tá mimoriadka je k tým, k tomu, k predčasným, predčasným voľbám, čo predkladala strana SMER, aby ste v tom mali jasno. Vážené pani poslankyne, páni poslanci, pokračujeme teda v prerušenom rokovaní. Pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, je to tlač 1465, bod 35 schváleného programu. Prosím spoločnú spravodajkyňu z výboru pre zdravotníctvo poslankyňu Evu Horváthovú, aby zaujala miesto určené pre spravodajcov, a otváram rozpravu v rámci tretieho čítania. Pýtam sa, či sa chce niekto... či chce niekto podať návrhy podľa § 85 zákona o rokovacom poriadku. Hlási sa niekto o slovo? Pani poslankyňa, vy sa musíte prihlásiť do rozpravy. Treba to stisnúť, tak, áno, nejde to, tak to skúste z vedľajšieho. Vy sa musíte prihlásiť do rozpravy. Áno, správne, rozprava, výborne. Takže do rozpravy sa prihlásila pani poslankyňa. Nech sa páči, máte slovo. (Pokračovanie hlasovania o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1465.)
I. Mikloš, podpredseda vlády a minister financií SR: (2003-06-27):
Vážený pán predseda, vážené pani poslankyne, vážení páni poslanci. Vládny návrh na voľbu predsedu Úradu pre štátnu pomoc predkladám v zmysle zákona č. 231/1999 Z. z. o štátnej pomoci a z dôvodu odvolania PhDr. Miroslava Hladíka z tejto funkcie. Na funkciu predsedu Úradu pre štátnu pomoc navrhujem zvoliť Ing. Mariána Blaška, CSc. Odporúčam Národnej rade Slovenskej republiky predložený návrh schváliť. Ďakujem pekne.
Číž, Miroslav, podpredseda NR SR (2015-06-17):
Ďakujem. Ešte mi dovoľte, kým dám slovo ďalšiemu pánovi poslancovi, páni poslanci, aby som vo vašom mene privítal deviatakov zo Základnej školy z Lipovej ulice v Spišskej Novej Vsi. Takže pokiaľ ste tu u nás na návšteve, vitajte. (Potlesk.) Ďakujem pekne. Teraz má slovo pani poslankyňa Horváthová.
Laššáková, Jana, podpredsedníčka NR SR (2015-09-17):
Môžem vás poprosiť, pán poslanec, keď budete chcieť, vonku si to... (Reakcia a výkriky z pléna.) Pán poslanec, poprosím vás nekomunikovať takýmto vykrikovaním. Nech sa páči, pán minister, pokračujte.
Hrušovský, Pavol, podpredseda NR SR (2011-09-13):
Hlasujeme o návrhu prerokovať zákon vo výboroch, určiť gestorský výbor a lehoty, v ktorej majú výbory návrh zákona prerokovať. (Hlasovanie.) 149 prítomných, 85 za návrh, 6 proti, 58 sa zdržalo. Návrh sme schválili. Pán predseda Brocka, poprosím vás teraz, aby ste ako poverený výborom, ktorého ste predseda, predložili Národnej rade návrhy uznesení k prerokovávanému vládnemu návrhu zákona, ústavného zákona, ktorým sa mení a dopĺňa zákon o ochrane verejného záujmu pri výkone funkcií verejných funkcionárov, ktorý prerokovávame ako tlač 487. Poprosím vás o prvý návrh. (Hlasovanie o vládnom návrhu ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 487.)
Kuffa, Štefan, poslanec NR SR (2022-05-19):
Prepáčte, ja tak nadviažem ako na to. Pán kolega, teda do tej spotrebnej dane, keď sa by premietli ako tie peniaze z tej ruskej ropy, no tak keď kolegu ako predtým budem tak parafrázovať voľne, tak tam nám nebude vadiť, že odrazu nejaká krvavá ruská ropa ide do spotrebnej dane? Ja si myslím, že ropa je len ropa a nejaké krvavá ropa, to by som to nenazýval. Ale napadlo ma v tej súvislosti, a to hlavne s vami ako SaS-mi, ste sa tuná tak zasadzovali za legalizáciu marihuany a drog a podobne, a súvisí to s voľnočasovými aktivitami aj s predloženým návrhom zákona, ktorý tuná je. To nie je, pán kolega Marián Viskupič, len v tom, že či to dáme do spotrebnej dane alebo deťom na tie poukazy, jednoznačne dať tým deťom. A ja ti poviem, že kde je ešte a kde vidím ako proste, kde štát ušetrí peniaze. Ušetrí na prevencii. Naše deti, keď sa budú venovať vo voľnočasovým, voľne vo voľnom čase voľnočasovým aktivitám, nebudú mať priestor na drogy, na alkohol a na deviantné správanie. My nepotrebujeme tu potom vynakladať obrovské prostriedky na resocializáciu a liečbu ako týchto ľudí. Nad tým sa, pán kolega, skús zamyslieť. A na jednej strane vyplakávaš tuná, že potom tie peniaze, či budú, či nebudú, nevieme, že či o rok, toho roku 150 miliónov, na budúci rok 300 miliónov, ja som počul 280 miliónov, ale dobre, hej, však tu už milióny lietajú hore-dole. Ale to nie sú zanedbateľné peniaze. Pre deti, Marián, my vždy musíme nájsť peniaze aj potom, či už to bude z ruskej ropy, či to bude zo Slovnaftu, alebo zo štátneho rozpočtu, pretože to je investícia, ktorá sa nám skrze výchovu a vzdelávanie vráti späť. Ale vášmu ministrovi školstva má na tom záležať a nie odignorovať ministra financií, tak ako to bolo tu odprezentované.
Petrák, Ľubomír, poslanec NR SR (2015-03-12):
Šiesty pozmeňujúci návrh podal pán poslanec Brixi. Pán predseda, dajte hlasovať o tomto návrhu.
R. Fico, poslanec: (2002-04-04):
Je to návrh zákona, ktorý je odlišný od toho, ktorý sme prerokúvali nedávno, pretože je prepracovaný, má súčasne napojenia na tie právne normy, ktoré sa podobnou problematikou zaoberajú, a boli v tomto návrhu zákona aj niektoré ústavnoprávne aspekty vyriešené. Prosím Národnú radu o podporu. Ďakujem pekne.
Danko, Andrej, predseda NR SR (2016-09-22):
Ešte raz poprosím o kľud v sále.
M. Sabolová, poslankyňa: (2008-04-10):
Ja si dovolím vám pripomenúť aj to, že vaše úsmevné vystúpenia na začiatku, keď začínate svoje odpovede na otázky, sú také neprístojné, pretože ja reprezentujem aj odbornú verejnosť, ale aj laickú verejnosť a ja si vyprosím, aby ste komentovali takýmto gestom otázky poslancov, ktorých zrejme aspoň vy, verím, z tohto rezortu, aj keď nie sú zdravotníci, považujete za partnerov. A preto sa vás chcem spýtať, pán minister, kedy očakávate, že bude na odbornom pripomienkovom konaní konkrétnejšia koncepcia, aby sa k nej odborná verejnosť mohla vyjadriť. Pretože ja tu citujem z e-mailov, ktoré mi poslali odborníci. Už sú trochu unavení z toho, ako sa tu spochybňuje to, čo bolo urobené, ako neexistujú konkrétne kroky, ktoré by boli trvalé. Ja viem, že to nie je ľahký proces, že je to komplikovaná tvorba, ale bude veľmi potrebná pre budúcnosť a ja len vám držím palce, aby vám ten katalóg... (Vystúpenie automaticky prerušené časomierou.)
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme. (Hlasovanie.) Prítomných 118, za 104, proti 1, zdržalo sa 12, nehlasoval 1. Konštatujem, že sme schválili vládny návrh zákona, ktorým sa zrušuje zákon č. 371. Počkajte ešte, poprosím vás. Ešte ide vystúpiť predseda Národnej rady. Konštatujem, že sme schválili vládny návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska.
Sulík, Richard, predseda NR SR (2011-07-07):
Prosím, hlasujte teraz. (Hlasovanie. Prítomných 146 poslancov, hlasovalo 78 za, 65 proti, 3 sa zdržali. Tento návrh sme schválili, a to vládny návrh zákona o ukončení a spôsobe usporiadania niektorých nájomných vzťahov k bytom. Poprosím ďalej opätovne pána poslanca Janiša, aby uviedol hlasovanie v druhom čítaní o vládnom návrhu zákona o poskytovaní dotácií na obstaranie náhradných nájomných bytov (tlač 318). Pán poslanec, máte slovo.
Pčolinský, Peter, podpredseda NR SR (2023-05-17):
Ďakujem pekne, pán poslanec. Otváram rozpravu, do ktorej, bohužiaľ, nemám žiadnu písomnú rozpravu, ale v rámci rozpravy žiadal o slovo pán poslanec Linhart ako navrhovateľ. Nech sa páči, pán poslanec, máte slovo.
Hort, Milan, podpredseda NR SR (2011-06-30):
Pán poslanec, zrejme chcete dať doplňujúcu otázku? Nech sa páči.